《寄孙邦求》
宋代·李正民

少年英气已峥嵘，泮水曾传御史名。白简自宜绳列位，皂囊终不负家声。

且随郡守寻春去，未向班心布武行。知有弹冠贡公喜，休嗟华发镜中生。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。